
  УТВЪРЖДАВАМ:…………………….





Д-Р ВАСИЛ СЛАВОВ




ИЗПЪЛНИТЕЛЕН ДИРЕКТОР
В Ъ Т Р Е Ш Н И     П Р А В И Л А 

ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ
Глава първа

ОБЩИ ПОЛОЖЕНИЯ






Раздел І




    Възложител на обществени поръчки

Чл. 1. Изпълнителният директор на "Многопрофилна болница за активно лечение-Силистра" АД е публичен възложител на обществени поръчки по чл. 5, ал. 1, т. 16 от ЗОП, в качеството си на представляващ лечебно заведение – търговско дружество по чл. 37 от Закона за лечебните заведения, собственост на държавата и общините, на което повече от 50 на сто от приходите са от бюджета на Националната здравноосигурителна каса.
Раздел ІІ

Цел на вътрешните правила

Чл. 2. С настоящите вътрешни правила се уреждат: 
1. прогнозиране на потребностите от възлагане, включително за установяване на датите, към които трябва да са налице действащи договори за обществени поръчки;

2. планиране провеждането на процедурите, като се отчете времето за подготовка, провеждане на процедурите и сключване на договорите;

3. определяне на служителите, отговорни за подготовката на процедурите, и реда за осъществяване на контрол върху тяхната работа;

4. получаването и съхраняването на заявления за участие, оферти и проекти и реда за определяне на състава и начина на работа на комисията за извършване на подбор на кандидатите и участниците, за разглеждане и оценка на офертите и за провеждане на преговори и диалог, както и на журито;

5. сключване на договорите;

6. проследяване изпълнението на сключените договори и за приемане на резултатите от тях;

7. действията при обжалване на процедурите;

8. провеждане на въвеждащо и поддържащо обучение на лицата, ангажирани с управлението на цикъла на обществените поръчки;

9. документиране на всеки етап от цикъла на обществените поръчки;

10. архивиране на документите, свързани с управлението на цикъла на обществените поръчки;

11. поддържане на профила на купувача.

Раздел ІІІ

Делегиране на пълномощия от възложителя

Чл. 3. (1) Възложителят може да делегира правомощията си като възложител, на длъжностно лице, което има право да го замества съгласно нормативен, административен или друг акт, който определя представителството на възложителя или на лице, което осъществява административното ръководство в организацията на възложителя. 

(2) С изключение на случаите по ал. 1, в отсъствие на възложителя правомощията му, свързани с възлагане на обществени поръчки, се изпълняват от лицето, което го замества съгласно нормативен, административен или друг акт, който определя представителството на възложителя.
          (3) Възможността по ал. 1 не може да се използва за разделяне на обществени поръчки и прилагане на ред за възлагане за по-ниски стойности.






Раздел ІV

Задължения на длъжностните лица при управление на цикъла на обществените поръчки
Чл. 4. Задължения по обществените поръчки имат следните лица в лечебното заведение:
1. Изпълнителен директор;

2. Главна медицинска сестра;

3. Юрисконсулт (юрист);

4. Главен счетоводител; счетоводител.
5. Други служители с професионална компетентност, свързана с предмета на поръчката/ инж. маг. и пом.  фарамацевт /деловодител който - приема опаковките с мострите на кандидатите и участниците, отбелязва върху тях поредния номер, датата и часът на получаването и записва посочените данни във входящ регистър, за което на приносителя се издава документ. В случаите, когато е приложимо, отбелязва в регистъра причините за връщане на мострите.
Чл. 5. Изпълнителният директор:

1. С помощта на лицата по чл. 4, т. 2 , 3 и 5 прогнозира потребностите от възлагане на обществени поръчки.
2. Планира провеждането на обществените поръчки в зависимост от нуждите на лечебното заведение, тяхната прогнозна стойност и начина за финансирането им. 

3. Издава решенията във връзка с процедурите за възлагане на обществени поръчки.

4. Одобрява обявлението за обществена поръчка и документацията за участие в процедурата.
          5. Назначава комисията по чл. 103, ал. 1 от ЗОП за провеждане на процедура за обществена поръчка, като определя нейния състав. Членове на комисията по предходното изречение могат да са и външни лица.

            6. В случаите по т.5 възложителят сключва писмен договор с всяко от лицата, привлечени като председател или членове на комисията. 

7. Утвърждава протоколите или докладите от работата на съответните комисии.
                    8. Сключва договор за обществена поръчка с участника, определен за изпълнител в резултат на проведената процедура. Когато при откриване на процедурата не е осигурено финансиране, възложителят посочва това обстоятелство в обявлението или поканата за потвърждаване на интерес и предвижда в проекта на договор клауза за отложено изпълнение. В този случай всяка от страните може да поиска прекратяване на договора без предизвестие след изтичане на тримесечен срок от сключването му. 
                    9. В случаите по чл. 116,ал. 1, т. 1, 2 и 3 изменение на цената на договор за обществена поръчка в резултат на инфлация,при която съществено са увеличени цените на основни стоки и материали, които формират стойността на договора, се извършва съгласно методика, одобрена с акт на Министерския съвет.
10. Прекратява процедурата за възлагане на обществена поръчка с мотивирано решение, когато са налице предпоставките по ЗОП.

11. Издава заповедите за възлагане на поръчки при условията и по реда на Глава двадесет и шеста от ЗОП и определя състава на комисията по чл. 97, ал. 1 от ППЗОП.
12. Контролира цялостното изпълнение на договорите за обществени поръчки.

13. Определя служителите, отговорни за подготовката на процедурите и  осъществява контрол върху тяхната работа.
                 Чл. 6. Главна медицинска сестра участва в изготвянето на конкурсната документация и техническите спецификации съобразно компетентността си – за обществени поръчки за лекарствени средства; медицински изделия ; доставка на храна по диети. извършването на действия свързани с възлагането на обществени поръчки; осъществява пряк контакт с Възложителя в лицето на Изпълнителния директор на „МБАЛ - Силистра”  АД гр. Силистра; 

Чл. 7. Отговорни лица за конкретна обществена поръчка:
1. Подготвя с помощта на юрисконсулта (юриста) и съответните специалисти  документацията за провеждане на обществените поръчки, преди одобряването й от изпълнителния директор.

2. Изготвя образците и изпраща в съответните срокове за вписване в Регистъра на обществените поръчки на всички актове, документи и информация по чл. 36, ал. 1 от ЗОП.
3. Изготвя образците и изпраща за публикуване в Регистъра на обществените поръчки обявленията за предварителна информация по чл. 23, ал. 1, т. 1 от ЗОП, когато е налице намерение на възложителя за възлагане на обществени поръчки или за сключване на рамкови споразумения през следващите 12 месеца чрез публикуване на предварителни обявления.

4. Изготвя образците или документите и изпраща информация до АОП в други случаи, когато това се изисква от ЗОП и правилника за прилагането му.

5. Преди откриване на процедура, която подлежи на контрол по чл. 232, ал. 1 от ЗОП, да въведе данни за нея в системата за случаен избор (ССИ), която е достъпна чрез портала за обществени поръчки.

6. Извършва необходимите действия в случаите, когато процедурата е избрана за контрол.

7. Попълва по образец обява и публикува на портала за обществени поръчки информацията за възлагане на поръчка на стойност по чл. 20, ал. 3 от ЗОП.

8. Публикува в профила на купувача интегриран в ЦАИС, в установените за това срокове, документите съгласно разпоредбите на ЗОП и ППЗОП, самостоятелно или с помощта на лицето, определено да обслужва официалния електронен адрес на лечебното заведение (системния администратор).

9. Изпраща и приема кореспонденцията с кандидатите и участниците в процедурите по обществените поръчки и при възлагането на поръчки при условията и по реда на Глава двадесет и шеста от ЗОП.
10. Създава и поддържа досие за всяка обществена поръчка с цел осигуряване на документална проследимост по отношение на действията и решенията на възложителя, както и на действията на комисиите за възлагане на обществени поръчки, независимо дали поръчките се възлагат с електронни средства. За досието се прилага Глава четиринадесета от ЗОП.

11. Организира съхраняването на досиетата за обществените поръчки в сроковете за съхранение по ЗОП.

Чл. 8. Главният счетоводител/счетоводител:
1. Следи финансовата част на договорите за достигане на стойността посочена в тях, и своевременно докладва на изп. директор.
2. Изготвя необходимите счетоводни справки по изпълнението на договорите за обществени поръчки и за необходимостта от извършването на доставки, услуги или строителство, и ги представя на изпълнителния директор в случаите, когато се прогнозира и планира обществена поръчка.

3. Своевременно разпорежда освобождаването на гаранциите за изпълнение, когато такива са предвидени по договора за обществена поръчка.

4. Подпомага изпълнителния директор при прогнозирането и планирането на обществените поръчки.

5. Ежемесечно следи изпълнението на обема на договорите за обществена поръчка и незабавно докладва на изпълнителния директор и икономист обществени поръчки за достигането на праговете, при които трябва да се проведе нова или друг тип обществена поръчка.

Чл. 9.(1) Служителите с професионална компетентност, свързана с предмета на поръчката:
1. Изработват техническите спецификации, възложени им от възложителя.

2. Участват в състава на комисията по чл. 103, ал. 1 от ЗОП или по чл. 97, ал. 1 от  ППЗОП, при спазване на забраната по чл. 103, ал. 2 при спазване на изискванията по чл. 51, ал. 8, ал. 9 и ал. 13 от ППЗОП 

(2) Служителите с професионална компетентност, свързана с предмета на поръчката, се определят от възложителя за всеки конкретен случай и могат да бъдат служители на лечебното заведение, външни експерти от списъка по чл. 229, ал. 1, т. 17 от ЗОП или други външни лица, които са привлечени в комисията и с които възложителят е сключил писмен  договор.
Чл. 10. Юрисконсултът (юристът):

1. Подготвя юридическата част от документацията за провеждане на обществените поръчки.

2. Подготвя проектите на договори за обществена поръчка и договорите за обществена поръчка.

3. Подпомага изпълнителния директор при осъществяването на контрола при изпълнението на договорите за обществена поръчка.

4. Подготвя кореспонденцията и/или консултира другите длъжностни лица при кореспонденцията им с кандидатите или участниците в обществени поръчки, и с изпълнителите по договорите за обществена поръчка.

5. Подпомага изпълнителния директор при избор на законосъобразна процедура или ред за възлагане на обществените поръчки.
6. Подготвя и изпраща становища по жалби във връзка с конкретна обществена поръчка, в законоустановените срокове.
Глава втора

ПРОГНОЗИРАНЕ НА ПОТРЕБНОСТИТЕ ОТ ВЪЗЛАГАНЕ, ПЛАНИРАНЕ НА

ПРОВЕЖДАНЕТО НА ОБЩЕСТВЕНИТЕ ПОРЪЧКИ И ОРГАНИЗАЦИЯ НА 

ПРОВЕЖДАНЕТО НА ОБЩЕСТВЕНИТЕ ПОРЪЧКИ

Раздел І

Общи правила при прогнозирането и планирането на обществените поръчки
Чл. 11.(1)Прогнозната стойност на обществената поръчка се определя от възложителя и включва всички плащания без данък върху добавената стойност (ДДС) към бъдещия изпълнител на обществената поръчка, включително предвидените опции и подновявания на договорите, посочени изрично в условията на обществената поръчка. Когато възложителят предвижда награди или плащания за кандидатите или участниците, те се включват при определяне на прогнозната стойност на поръчката.

          (2) Възложителят изчислява прогнозната стойност на регулярни и нововъзникнали  обществени поръчки към датата на решението за тяхното откриване съобразно пазарната стойност на предстоящите за възлагане дейности, определена в резултат на пазарни проучвания или консултации.Пазарните консултации се извършват съгласно чл. 44 от ЗОП.

            (3) Пазарните проучвания се извършват от длъжностните лица по чл. 4 т. 2,т.3 и т.5  от настоящите правила.

        (4 ) При обществени поръчки, за които се изискват специални познания , свързани с   доставката на медицинска апаратура, строителство  и др., пазарните проучвания се извършват след писмени становища на компетентните служители за вида и изсванията към техническите спасификации и количествени сметки  и други свързани с предмета на дейност.
          (5) Лицата по алинея ал.3 не са нормативно ограничени кои точно източници ще използват при извършване на пазарните проучвания. Могат да използват източници базирани на официални бюлетини /например САПИ; официалният сайт на НЗОК за медицински изделия частично платими от НЗОК; официалният сайт на Националният съвет по цени и реимбурсиране на лекарствени продукти – раздел регистри приложение №2 и др. източници /; могат да сравняват и проверяват цени чрез посещения в търговската мрежа или проверка на интернет сайтове на сходни продавачи; могат да използват РОП в частта обявление за възложена поръчка / ако е публикувано не по-рано от 12 календарни месеца преди откриване на съответната процедура/, където се публикува информация както за стойността на конкретен договор и така и неговия предмет. Направените проучвания се документират чрез изготвяне на доклад, най малко три дни преди откриване на съответната процедура, който се прилага към преписката на съответната обществена поръчка.

          (6) Възложителят изчислява прогнозната стойност за обществени поръчки, които са регулярни или подлежат на подновяване в рамките на определен период на базата на:

          1. действителната обща стойност на поръчките от същия вид, които са възложени през предходните 12 месеца, коригирана с евентуалните промени в количеството или стойността /чрез пазарни проучвания за евентуалните промени/, които биха могли да настъпят за период от 12 месеца след възлагането на поръчката, или

            2. общата прогнозна стойност на поръчките, възложени през 12-те месеца след първата доставка или услуга.

(7) Всяко разходване от лечебното заведение на парични средства, независимо от произхода на тези средства, се извършва след провеждане на съответната процедура по чл. 18 от ЗОП за възлагане на обществена поръчка, съгласно стойностните прагове по чл. 20 от ЗОП ал. 1 и ал. 2 или при прилагане реда за възлагане чрез събиране на оферти или покана до определени лица, когато стойността на поръчката е по чл. 20, ал. 3 от ЗОП.

(8) При стойност на поръчката по чл. 20, ал. 4 от ЗОП, възложителят може директно да я възлага, като доказва разхода само с първични платежни документи, с изключение на поръчките за строителство, при които се сключва писмен договор.
Член 12. Предметът и прогнозната стойност на обществените поръчки трябва да се определят по начин, който не позволява разделянето на обществените поръчки с цел прилагане на по-облекчена процедура за възлагане. Не се допуска разделяне на обществена поръчка на части с цел прилагане на ред за възлагане за по-ниски стойности. При съмнение дали трябва да се проведе и дали не се разделя обществена поръчка, трябва да се приложи по-тежкият ред за възлагане.
Чл. 13. Не се смята за разделяне възлагането в рамките на 12 месеца на две или повече поръчки:

1. с обект изпълнение на строеж или проектиране и изпълнение на строеж;

2. с идентичен или сходен предмет, които не са били известни на възложителя към момента, в който са стартирали действия по възлагането на предходна обществена поръчка с такъв предмет.

Раздел ІІ
Прогнозиране на потребностите от възлагане и планиране на провеждането на обществените поръчки
Чл. 14.(1) Ежегодно до 31 януари изпълнителният директор може да създаде работна група по прогнозирането и планирането на обществените поръчки, включваща лицата по чл. 4, т. 1 – 5, която да извърши следното:

1. Да определи необходимостта от доставки, услуги и строителство и съответстващите на тях обществени поръчки по обект, предмет, прогнозна стойност и ред за възлагане, и датите, към които трябва да са налице действащи договори за обществени поръчки.
2. Да установи финансовия ресурс, който възложителят предвижда да осигури.
3. Да планира времето за провеждането на процедурите, като се отчете всички законоустановени срокове, включително тези в производствата по обжалване, извършване на контрол от АОП, когато е приложимо, както и началния момент и срока за изпълнение на договора.
4. Извършват всички действия по чл. 98 ал. 3 от ППЗОП;
(2) Работната група определя прогнозната стойност на обществените поръчки съгласно методиката по чл. 21 от ЗОП и пазарни проучвания или консултации.
(3) В срок до 31 март работната група изготвя план-предложение до изпълнителния директор за обстоятелствата по ал. 1.

(4) Изпълнителният директор одобрява план-предложението по предходната алинея, като при необходимост и по своя преценка може да внесе в него съответните допълнения и изменения.
(5). Изпълнителният директор може да включва в състава на работната група и други лица, освен тези по чл. 4, ал. 1 – 4.
Чл. 15. Прогнозирането и планирането на обществените поръчки не задължава възложителя да вземе решение за  провеждане на съответната обществена поръчка или възлагане, ако са настъпили изменения в обстоятелствата, липсва финансов ресурс, и/или не са налице всички необходими условия за провеждането на обществена поръчка.

Чл. 16. Прогнозирането и планирането на обществените поръчки не ограничава възложителя да вземе решение за  провеждане на обществена поръчка, която не е планирана по реда на член 13. 
Раздел ІІ
Организация на провеждането на обществените поръчки
Чл. 17. При настъпването на срока за провеждане на обществена поръчка / при изтичане на срока на действащите договори или до достигане на прогнозните количества посочени във същите но но повече от 6 месеца след тяхното сключване/ или при възникване на необходимост от провеждане на такава, изпълнителният директор възлага на на юрисконсулта (юриста) подготовката на документацията за провеждане на обществената поръчка, а на служителите с професионална компетентност, свързана с предмета на поръчката, определени за случая – изработването на техническите спецификации.
Чл. 18.(1) Посочените в предходния член лица подготвят документацията за провеждане на обществената поръчка, като се ръководят от изискванията на ЗОП, ППЗОП и настоящите вътрешни правила.

(2) Икономистът "Обществени поръчки" комплектова документацията във вида, в който същата ще се публикува на профила на купувача.

Чл. 19. Изпълнителният директор с решение открива процедурата и одобрява обявлението за обществена поръчка и документацията за участие в процедурата.

Чл. 20.(1) Изпълнителният директор назначава комисията по чл. 103, ал. 1 от ЗОП след изтичане на срока за приемане на офертите или на заявленията за участие.
(2) Комисията се състои от нечетен брой членове и се назначава със заповед, която съдържа:

1. поименния състав и лицето, определено за председател;

2. сроковете за извършване на работата;

3. място на съхранение на документите, свързани с обществената поръчка, до приключване работата на комисията.

Чл. 21. Членове на комисията по чл. 103, ал. 1 от ЗОП могат да са и външни лица, с които възложителят е сключил писмен договор.

Чл. 22.(1) След получаването на протокола по чл. 48, ал. 6 от ППЗОП, членовете на комисията представят на възложителя декларация по чл. 103, ал. 2 от ЗОП.
(2) Възложителят е длъжен да отстрани член на комисията, за когото установи, че е налице конфликт на интереси с кандидат или с участник. Възложителят определя със заповед нов член.

(3) В случаите по предходната алинея, действията на отстранения член, свързани с разглеждане на заявленията за участие и/или офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.
          (4) Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.

Чл. 23. Председателят на комисията по чл. 103, ал. 1 от ЗОП:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

           3. отговаря за правилното съхранение на документите, които не са в платформата, до приключване на работата на комисията;

4. прави предложения за замяна на членове на комисията при установена невъзможност някой от тях да изпълнява задълженията си.

Чл. 24.(1) Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи и доклади от работата на комисията.

(2) Решенията на комисията се вземат с обикновено мнозинство.

           (3) Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада по чл. 103, ал. 3 ЗОП.

           (4) Членовете на комисията представят на възложителя декларация по чл. 103, ал. 2 от ЗОП след предоставяне на списъка с кандидатите или участниците.

Чл. 25. Разпоредбите на чл. 19 – 23 се прилагат и по отношение на комисията по чл. 97, ал. 1 от ППЗОП при възлагането на поръчки на стойност по чл. 20, ал. 3 от ЗОП.
Чл. 26.(1) В зависимост от съответната процедура комисията по чл. 103, ал. 1 от ЗОП извършва действията си в съответствие с Глава пета, Раздели VІІІ, ІХ или Х от ППЗОП.
(2) При възлагането на поръчки на стойност по чл. 20, ал. 3 от ЗОП комисията извършва действията си в съответствие с чл. 97 от ППЗОП.

Глава трета

ПОДГОТОВКА И ПРОВЕЖДАНЕ НА ПРОЦЕДУРИ  ЗА ВЪЗЛАГАНЕ НА ОБЩЕСТВЕНИ ПОРЪЧКИ

Раздел І. ПОДГОТОВКА И ПРОВЕЖДАНЕ НА ПРОЦЕДУРИ ПО ЧЛ. 20, АЛ. 1 и АЛ. 2 ОТ ЗОП – СЪГЛАСНО ПРАГОВЕТЕ РЕГЛАМЕНТИРАНИ В ЗОП.
Чл. 26.(1) Процедурите по чл. 18, ал. 1, т. 1 - 11 от ЗОП се прилагат, когато: 

1. публични възложители, възлагат обществени поръчки с прогнозна стойност, по-голяма или равна на: 

а) (Изм. - ДВ, бр. 86 от 2018 г., в сила от 01.03.2019 г.; изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство; 

б) (Изм. - ДВ, бр. 86 от 2018 г., в сила от 01.03.2019 г.; изм. – ДВ, бр. 102 от 2019 г., в сила от 01.01.2020г.; изм. - ДВ, бр. 88 от 2023 г., в сила от 01.01.2024 г.) 273 812 лв. - за доставки и услуги; 

в) (Изм. - ДВ, бр. 86 от 2018 г., в сила от 01.03.2019 г.; изм. - ДВ, бр. 88 от 2023 г., в сила от 01.01.2024 г.) 1 466 850 лв. - за услуги по приложение № 2; 

г) (Изм. - ДВ, бр. 86 от 2018 г., в сила от 01.03.2019 г.; изм. - ДВ, бр. 88 от 2023 г., в сила от 01.01.2024 г.) 10 526 116 лв. - за строителство, пряко свързано с оборудването по букви „а" и „б" за всеки и всички елементи от неговия жизнен цикъл; 

 (2) Възложителите прилагат процедурите по чл. 18, ал. 1, т. 12 или 13, когато обществените поръчки имат прогнозна стойност: 

1. (Изм. - ДВ, бр. 86 от 2018 г., в сила от 01.03.2019 г.; изм. - ДВ, бр. 88 от 2023 г., в сила от 01.01.2024 г.) при строителство - от  300 000 лв. до 10 526 116 лв.; 

2. (Изм. - ДВ, бр. 88 от 2023 г., в сила от 01.01.2024 г.) при доставки и услуги, включително и услугите по приложение № 2 - от 70 000 100 000 лв. до съответния праг по ал. 1 в зависимост от вида на възложителя и предмета на поръчката.
Възложителят предоставя неограничен, пълен, безплатен и пряк достъп чрез платформата по чл. 39а, ал. 1 от ЗОП до документацията за обществената поръчка от датата на:

1. публикуване на обявлението в "Официален вестник" на Европейския съюз;

2. публикуване на обявлението в Регистъра на обществените поръчки, когато не подлежи на публикуване по т. 1; или

3. изпращане на поканата за потвърждаване на интерес.

 Чл. 27. (1) Обменът на документи и съобщения между възложители, кандидати, участници и изпълнители на обществени поръчки се осъществява чрез платформата, освен в случаите по чл. 39а, ал. 5 – 7 от ЗОП.

(2) Документите и съобщенията се считат за връчени с постъпването им на потребителския профил на лицето, определено за контакт по поръчката, което се удостоверява от платформата чрез електронен времеви печат. Когато лицето за контакт е различно от възложителя или от представляващия кандидата, участника и изпълнителя, за уведомен се счита и възложителят, съответно кандидатът, участникът и изпълнителят. Потребителите на платформата са задължени да следят профилите си в нея за наличието на съобщения и документи.

 (3) Участниците/кандидатите могат да поискат писмено от възложителя разяснения по решението, обявлението, документацията за обществената поръчка до 10 дни преди изтичане на срока за получаване на офертите, а когато срокът е съкратен по чл. 74, ал. 2 от ЗОП или при необходимост от спешно възлагане - до 7 дни – при открита процедура, респ. до 5 дни – при публично състезание. Отговорните лица изготвили документацията за участие са длъжни в 4-дневен срок от получаване на искането, но не по-късно от 6 дни преди срока за получаване на оферти, а когато срокът е съкратен по чл.  74, ал. 2 от ЗОП или поради необходимост от спешно възлагане – до 4 дни преди този срок – при открита процедура, респ. до 3 три дни – при публично състезание, да предоставят разясненията чрез профила на купувача. С разясненията не може да се въвеждат промени в условията на процедурата.

 Чл. 28. (1) Документи, свързани с участие в обществени поръчки, се подават чрез платформата съобразно правилата за нейното използване по чл. 229, ал.1, т. 12 от ЗОП и при спазване на изискванията, поставени от възложителя.

(2) Когато заявлението или офертата или части от нея не се подават чрез платформата, те се представят в запечатана непрозрачна опаковка, върху която се посочват:

1. наименованието на кандидата или участника;

2. адрес за кореспонденция, телефон и по възможност - факс и електронен адрес;

3. наименованието на поръчката, а когато е приложимо - и обособените позиции, за които се подават документите.

(3) Когато поръчката е разделена на обособени позиции, кандидатът или участникът представя документи по чл. 39, ал. 2 и 3 от ППЗОП за всяка обособена позиция поотделно. При еднакви критерии за подбор на две или повече обособени позиции възложителят може да допусне документите по чл. 39, ал. 2 от ППЗОП да се представят общо, като тази възможност се посочва в документацията за участие.

(4) В случаите по ал. 2 получените оферти или заявления за участие за конкретна поръчка се завеждат в регистър, който съдържа:

1. подател на офертата или заявлението за участие;


2. номер, дата и час на получаване;

3. причините за връщане на заявлението за участие или офертата, когато е приложимо;

4. данните по т. 1 - 3 за получените мостри или макети, когато е приложимо.

При получаване на заявлението за участие или на офертата върху опаковката се отбелязват данните по т.2, за което на приносителя се издава документ. Не се приемат заявления за участие и оферти, които са представени след изтичането на крайния срок за получаване или са в незапечатана опаковка или в опаковка с нарушена цялост.

(5) В случаите по ал. 2 получените заявления за участие или офертите се предават на председателя на комисията, за което се съставя протокол с данните по ал.4. Протоколът се подписва от предаващото лице и от председателя на комисията.

(6) В случаите по ал. 2 заявленията за участие или подадените оферти за участие във всяка отделна процедура се регистрират в  „Деловодство”, като се води регистър за постъпилите оферти.

 Чл. 29. (1) Изпълнителният директор със заповед комисия за извършване на подбор на кандидатите и участниците, разглеждане и оценка на офертите и провеждане на преговори и диалог. Комисията се състои от нечетен брой членове. В заповедта се определя поименния състав и лицето, определено за председател, сроковете за извършване на работата; мястото на съхранение на документите, свързани с обществената поръчка, до приключване на работата на комисията, когато е приложимо.

 (2) Членове на комисията по ал. 1 могат да са и външни лица. В този случай възложителят сключва писмен договор с всяко от лицата, привлечени като председател или членове на комисията.

Чл. 30. (1) Заявления за участие, оферти или части от тях, които не са получени чрез електронни средства, се отварят на публично заседание на комисията по чл. 103, ал. 1 от ЗОП, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване.

 (2) Когато заявленията за участие или офертите са получени чрез платформата, след декриптирането им от председателя на комисията в публичната преписка на поръчката автоматично се визуализират наименованията, съответно имената, на кандидатите или участниците, включително участниците в обединението, когато е приложимо, както и информация за датата и часа на подаването.

(3) При условията на ал. 1 председателят на комисията отваря по реда на тяхното постъпване заявленията за участие или офертите и оповестява наименованията на кандидатите или участниците, включително участниците в обединенията, когато е приложимо, както и съдържанието на заявленията и офертите.

(4) В случаите по ал. 1 най-малко трима от членовете на комисията подписват предложението за изпълнение на поръчката и плика с надпис „Предлагани ценови параметри“.

(5) В случаите по ал.1 комисията предлага по един от присъстващите представители на другите участници да подпише предложението за изпълнение на поръчката и плика с надпис „Предлагани ценови параметри“.

 (6) Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

(7) Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по ал. 6 и изпраща протокола на всички кандидати или участници.

(8) В срок до 5 работни дни от получаването на протокола по ал. 6 кандидатите и участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

(9) След изтичането на срока по ал. 8 комисията пристъпва към разглеждане на допълнително представените документи относно съответствието на кандидатите/ участниците с изискванията към личното състояние и критериите за подбор.

(10) При извършването на предварителния подбор и на всеки етап от процедурата комисията може при необходимост да иска разяснения за данни, заявени от кандидатите и участниците, и/или да проверява заявените данни, включително чрез изискване на информация от други органи и лица.

(11)  (Изм. и доп. - ДВ, бр. 86 от 2018 г., в сила от 01.03.2019 г.; доп. - ДВ, бр. 88 от 2023 г., в сила от 01.02.2024 г.) Възложителят може, по собствена инициатива или по искане на заинтересовано лице, да направи промени в условията на процедурата, посочени в обявлението, с което се оповестява откриването на процедурата, в поканата за потвърждаване на интерес, в документацията за обществената поръчка и в описателния документ. Промените не трябва да въвеждат условия, които биха променили кръга на заинтересованите лица. 

(12) Заинтересованите лица могат да правят предложения за промени в документите по ал. 1 в 10-дневен срок от публикуването на обявлението в РОП, с което се оповестява откриването на процедурата, и/или от получаване на поканата за потвърждаване на интерес. 

(13) (Изм. - ДВ, бр. 86 от 2018 г., в сила от 01.03.2019 г.; изм.– ДВ, бр. 102 от 2019 г., в сила от 01.01.2020г.; изм. - ДВ, бр. 88 от 2023 г., в сила от 01.02.2024 г. ) Възложителят може да направи промените по ал. 1 еднократно в 14-дневен срок от публикуването в РОП на обявлението, с което се оповестява откриването на процедурата
Чл. 31. (1) При процедурите по чл. 18, ал. 1, т. 2 – 7 от ЗОП комисията представя протокол с резултатите от предварителния подбор на изпълнителния директор.

(2) Поканата за представяне на оферти или за участие в преговори или в диалог в процедурите по чл. 18, ал. 1, т. 2 – 7 от ЗОП се изпраща до избраните кандидати в 3-дневен срок от:

1. изтичането на срока за обжалване – когато решението не е обжалвано, или е обжалвано, но не е направено искане за налагане на временна мярка;

2. влизането в сила на определението, с което е отхвърлено искането за временна мярка;

3. влизането в сила на решението, когато е наложена временна мярка.

 Чл. 32. (1) Комисията разглежда офертите на допуснатите участници и проверява за съответствието на предложенията с предварително обявените условия.

(2) Когато изпълнителният директор е допуснал представяне на варианти в офертата, комисията не може да отхвърли вариант само на основание, че изборът на този вариант би довел до сключване на договор за услуги вместо на договор за доставки или обратно.

(3) Когато методиката за комплексна оценка включва показатели по чл.70, ал.7, т.3, буква „б“ от ЗОП, присъдените от комисията оценки следва да са мотивирани.

 Чл. 33. (1) Комисията отваря ценовите предложения на участниците, чиито технически предложения отговарят на изискванията на възложителя.

(2) Когато част от показателите за оценка обхващат параметри от техническото предложение, комисията отваря ценовите предложения, след като е извършила оценяване на офертите по другите показатели.

(3) Най-малко 24 часа преди датата на отваряне на ценовите предложения участниците се уведомяват за датата и часа на отварянето чрез автоматично генерирани съобщения в платформата. В този срок комисията изпраща на участниците резултатите от оценяването на техническите показатели чрез платформата, когато е приложимо. Ценовите предложения по ал. 1 автоматично се визуализират в публичната преписка на поръчката след декриптиране от председателя на комисията.

(4) Когато офертите не са получени чрез електронни средства, комисията обявява чрез съобщение в профила на купувача датата, часа и мястото на отварянето на ценовите предложения не по-късно от два работни дни преди датата на тяхното отваряне. На отварянето могат да присъстват лицата по чл. 54, ал. 1 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

Чл. 34. (1) Комисията класира участниците по степента на съответствие на офертите с предварително обявените от възложителя условия.

(2) Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

(3) Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с ал. 2 или ако критерият за възлагане е най-ниска цена и тази цена се предлага в две или повече оферти.

 Чл. 35. В случаите по чл. 46, ал. 5 от ЗОП комисията прилага обективните и недискриминационни критерии или правила за определяне на конкретните обособени позиции, които ще се възложат на един изпълнител, след извършване на класирането по реда на чл. 58 от ППЗОП.

 Чл. 36. (1) Комисията изготвя доклад за резултатите от работата си, който съдържа:

1. състав на комисията;

2. кандидатите и участниците в процедурата;

3. класиране на участниците и предложение за сключване на договор с класирания на първо място участник, когато е приложимо;

4. в случай на прекратяване на процедурата – посочване на правното основание и съответните мотиви;

5. когато е приложимо – предложение за отстраняване на кандидати или участници заедно със съответните мотиви;

6. описание на представените мостри или макети - когато е приложимо;

(2) Докладът на комисията се подписва от всички членове и се предоставя на възложителя заедно с цялата документация, включително всички документи, изготвени в хода на работа на комисията, като протоколи, оценителни таблици, особените мнения, както и представените мостри, макети и/или снимки и др.

 

Чл. 37. (1) В случаите по чл. 104, ал. 2 и чл. 181, ал. 2 от ЗОП председателят на комисията декриптира офертите, подадени през платформата и отваря ценовите предложения заедно с документите по чл. 39, ал. 2 и ал. 3, т. 1 от ППЗОП. При оферти, подадени извън платформата:

1. председателят на комисията отваря офертите по реда на тяхното постъпване и оповестява тяхното съдържание, включително предложенията на участниците по съответните показатели за оценка на офертите;

2. техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва.

(2) Комисията определя изпълнител на поръчката, като:

1. разглежда представените оферти, оценява съгласно избрания критерий за възлагане тези от тях, които съответстват на предварително обявените условия, и ги класира;

2. разглежда документите, свързани с личното състояние и критериите за подбор, на участниците в низходящ ред спрямо получените оценки;

3. когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника.

(3) В срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация.

(4) Комисията разглежда по реда на класиране на офертите документите, свързани с личното състояние и критериите за подбор, включително допълнително представените по реда на ал. 3 до установяване на съответствие с изискванията за личното състояние и критериите за подбор на двама участници, които класира на първо и второ място. Не се разглеждат документите, свързани с личното състояние и критериите за подбор на останалите участници, чиито оферти са класирани.

Чл. 38. (1) Член от комисията изготвя проект на Решение за класиране и определяне на изпълнител, с когото да бъде сключен договор.

Чл. 39. След приключване на работата на комисията и определяне на изпълнителя с решението, цялата документация се предава на отдел счетоводство за последващите действия по сключването на договора за възлагане на обществена поръчка.

Раздел ІI. ВЪЗЛАГАНЕ НА ПОРЪЧКИ ЧРЕЗ СЪБИРАНЕ НА ОФЕРТИ С ОБЯВА ИЛИ ПОКАНА ДО ОПРЕДЕЛЕНИ ЛИЦА ПО ЧЛ. 20, АЛ. 3 ОТ ЗОП

Чл. 40. (1)Правилата по настоящия раздел се прилагат, когато стойността на обществената поръчка, без данък добавена стойност, е:

1. за строителство - от 80 000 до 300 000 лв.

2. за доставки или услуги, с изключение на услугите по приложение №2 от ЗОП - от 50 000 лв. до 100 000 лв.

(2) Възложителите могат да възлагат директно обществени поръчки с прогнозна стойност, по-малка от: (Изм. - ДВ, бр. 88 от 2023 г., в сила от 01.01.2024 г.) 50 000 80 000 лв. - при строителство; 

2. (Изм. - ДВ, бр. 88 от 2023 г., в сила от 01.01.2024 г.) 70 000 100 000 лв. - при услуги по приложение № 2; 
3. (Изм. - ДВ, бр. 88 от 2023 г., в сила от 01.01.2024 г.) 30 000 50 000 лв. - при доставки и услуги извън тези по т. 2.
 Чл. 41. (1) Възложителят открива възлагането на поръчка на стойност по чл. 20, ал. 3 от ЗОП с публикуване в РОП на обява за събиране на оферти, която се изготвя по образец и съдържа най-малко информацията по приложение № 20 от ЗОП.

(2) Заедно с публикуване на обявата възложителят осигурява достъп до техническите спецификации и всяка друга информация, свързана с изпълнението на поръчката, когато е приложимо на профила на купувача на „МБАЛ-Силистра” АД.

(3) Обявата се изготвя от юриста ;ик. ОП; гл. мед. сестра  и се представя на изпълнителният директор  за подпис.

(4) Лицата с рег. в ЦАИС публикуват обявата в РОП по ред, определен с ППЗОП, и посочва срок за получаване на оферти, който трябва да е съобразен с обема и сложността на поръчката и не може да бъде по-кратък от 10 (десет) дни, от публикуването на обявата. Срокът започва да тече от деня, който следва деня на публикуването.

(5) Възложителите могат да не публикуват обява, а да изпратят покана до определено лице/лица, когато е налице някое от основанията, посочени в чл. 191, ал. 1, т. 1 – 7 от ЗОП.

 Чл. 42. (1) При възлагане на поръчка участниците подават чрез платформата документите по чл. 39, ал. 2 и 3 от ППЗОП, които се криптират заедно.

(2) Когато при подаване на части от офертата не се използва платформата, се прилага редът по чл. 47, ал. 2, 9 и 10 и чл. 48, ал. 1, 2 и 6 от ППЗОП.

(3) С подаването на оферта се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

 Чл. 43. (1) След изтичане на срока за подаване на оферти възложителят със заповед назначава комисия, която се състои от нечетен брой лица.

(2) Заповедта се изготвя от юрист и се предоставя на изпълнителният директор  за подпис.

(3) 3a членовете на комисията се прилагат изискванията на чл. 51, ал. 8 – 10 и 13 от ППЗОП. Когато член на комисията не може да изпълнява задълженията си по обективни причини или за него е възникнал конфликт на интереси, изпълнителният директор  определя със заповед нов член. В случаите, когато е налице конфликт на интереси, действията на отстранения член не се вземат предвид и се извършват повторно от новия член.

(4) След получаване на офертите членовете на комисията представят декларации по чл. 103, ал. 2 от ЗОП. Те представят такива декларации и на всеки етап от процедурата, когато настъпи промяна в декларираните обстоятелства.

(5) Оферти, получени чрез платформата, се отварят по реда на чл. 54, ал. 2 от ППЗОП.

(6) Когато офертите не са получени чрез електронни средства, комисията ги отваря по реда на тяхното постъпване и обявява ценовите предложения. При извършване на тези действия могат да присъстват представители на участниците. Техническото предложение на всеки от участниците се подписва най-малко от трима членове на комисията и се предлага по един от присъстващите представители на другите участници да го подпише, с което публичната част от заседанието приключва.

(7) Когато установи липса, непълнота или несъответствие на информацията в ЕЕДОП, включително нередовност или фактическа грешка, или несъответствие с изискванията към личното състояние или критериите за подбор, комисията уведомява участника чрез съобщение, изпратено на потребителския профил на лицето, определено за контакт по поръчката, като изисква да отстрани непълнотите или несъответствията в срок 3 работни дни.

Чл. 44. (1) Комисията съставя протокол за разглеждането и оценката на офертите и за класирането на участниците. Протоколът се представя на изпълнителният директор  за утвърждаване, след което в един и същи ден се изпраща на участниците и се публикува в РОП и в профила на купувача на „МБАЛ-Силистра” АД.

(2) Преди утвърждаване на протокола по ал.1 изпълнителният директор го връща на комисията, когато констатира нарушение в нейната работа, което може да бъде отстранено.

(3) Протоколът се изпраща на участниците чрез съобщение на техните потребителски профили в платформата.

(4) Възложителят може да прекрати възлагането на поръчката до сключване на договора за възлагане на обществената поръчка. Прекратяването се оповестява в РОП чрез обявление по чл. 36, ал. 1, т. 7 от ЗОП, което съдържа мотиви.

 Чл. 45. Утвърденият от изпълнителният директор протокол се представят на юристконсулта за подготвяне на договор.

Чл. 46. (1) Съгласуваният договор, който включва всички предложения от офертата на определения изпълнител, ведно със заявката се представят на финансовия контрольор за становище. След даване на съгласие, че задължението може да бъде поето, заявката и договорът се подписват от главен счетоводител.

(2) След положително становище, дадено от финансовия контрольор,  юристконсулта уведомява участника, определен за изпълнител, да представи в определен срок необходимите документи по чл.112, ал.1 от ЗОП за сключване на договор.

(3) След представяне на документите по ал. 2, съгласуваният договор се предоставя за подпис от изпълнителният директор на „МБАЛ-Силистра” АД.

(4) Екземпляр от сключения договор се предоставя на главния счетоводител.

(5) В 30-дневен срок от сключването на договора се  изпраща обявление по чл. 36, ал. 1, т. 7 от ЗОП за публикуване в РОП.

 Чл. 47. Цялостният контрол върху възлагателния процес се осъществява от главният счетоводител и изп. директор.

Глава четвърта
ПРОСЛЕДЯВАНЕ ИЗПЪЛНЕНИЕТО НА СКЛЮЧЕНИТЕ ДОГОВОРИ И 
ПРИЕМАНЕ НА РЕЗУЛТАТИТЕ ОТ ТЯХ;

  Чл. 48. Екземпляр от всеки сключен договор за обществена поръчка се предава в отдел „Финансово-счетоводен” и един екземпляр в досието в кабинета на изп. Директор. 
Отговорното лице след публикуване на обявлението за възложена поръчка за процедурите по ЗОП , в останалите случаи в деня на подписване на договора уведомява ръководителя на съответното структурно звено в лечебното заведение, което има отношение към изпълнението на договора за постигнатите цени с публикуване на информация за същите в общата споделена папка в мрежата на „МБАЛ-Силистра” АД. Ако е необходимо се заличава информация на основание чл.37 от ЗОП, във връзка с чл.4, т.1 от Регламент (ЕС) 2016/679 (Общ Регламент относно защитата на данни).
Чл. 49.(1) Изпълнението на сключените договори за обществена поръчка във  фактическата им част се осъществява от ръководителите на структурните звена в лечебното заведение и от служителите, на които те са възложили изпълнението на отделни дейности по съответния договор.

(2) Изпълнението на сключените договори за обществена поръчка във финансовата  им част се осъществява от главния счетоводител.

(3) Предаването на уговорения резултат се документира с протокол за приемане и предаване или друг равнозначен документ, или първичен счетоводен документ, който се подписва от представители на възложителя и изпълнителя по договора за обществена поръчка/освен ако не е предвиден друг начин в договора за ОП/.

Чл. 50.(1) Контролът по изпълнението на сключените договори се осъществя от длъжностните лица в съответствие със задълженията им, посочени в настоящите вътрешни правила, както директно от възложителят в лицето на изпълнителният директор.

(2) Всички длъжностни лица и служители са длъжни незабавно да уведомят изпълнителния директор за всеки случай на установено неизпълнение на договор за обществена поръчка.

Глава пета

ДЕЙСТВИЯТА ПРИ ОБЖАЛВАНЕ НА ПРОЦЕДУРИТЕ
Чл. 51.(1) При образуване на производство по обжалване пред Комисията за защита на конкуренцията, изпълнителният директор изпраща становище по жалбата, изготвено от юриста, подкрепено при необходимост с доказателства, в тридневен срок от получаване на уведомлението за образуваното производство.
(2) При изготвянето на становището си, изпълнителният директор може да изисква писмени становища от лицата по чл. 4, т. 2 – 5 и/или от членовете на комисията по чл. 103, ал. 1 от ЗОП.
Чл. 52. Възложителят може сам да отстрани нарушението до получаване на съобщението по чл. 209, ал. 3 от ЗОП за приключване на проучването по жалбата от Комисията за защита на конкуренцията.

Глава шеста

ПРОВЕЖДАНЕ НА ВЪВЕЖДАЩО И ПОДДЪРЖАЩО ОБУЧЕНИЕ НА
ЛИЦАТА, АНГАЖИРАНИ С УПРАВЛЕНИЕТО НА ЦИКЪЛА НА 
ОБЩЕСТВЕНИТЕ ПОРЪЧКИ
Чл. 53. Лицата по чл. 4 са длъжни да познават Закона за обществените поръчки и правилника за прилагането му и да поддържат постоянно знанията си. Отговорните лица провеждат ежедневно поддържащо обучение на адрес http://epo.sip2000.bg/, в резултат на сключен договор за обучението.
Чл. 54. Възложителят може периодично да изпраща лицата по чл. 4 или някои от тях на обучение, организирано от други структури или лица.

Глава седма

ДОКУМЕНТИРАНЕ НА ЦИКЪЛА НА ОБЩЕСТВЕНИТЕ ПОРЪЧКИ
Чл. 55.(1) За всяка обществена поръчка се създава и поддържа досие с цел осигуряване на документална проследимост по отношение на всички действия и решения на възложителя, както и на действията на комисиите за възлагане на обществени поръчки, независимо дали поръчките се възлагат с електронни средства.

(2) Досието съдържа:

1. всички решения, обявления, документацията и други допълнителни документи;

2. разясненията, поканите, протоколите, окончателните доклади на комисията;

3. офертите или заявленията за участие;

4. доказателства за предприетите действия по пазарните консултации при подготовката за възлагане;

5. описание на причините, поради които се използват други средства за подаване на документи, различни от електронните при електронното подаване;

6. становищата на Агенцията по обществени поръчки и мотивите на възложителя за неприетите препоръки, в случаите на осъществен предварителен контрол;

7. договора или рамковото споразумение, както и всички документи, свързани с изпълнението и неговото отчитане;

8. заповедта за назначаване на комисията за извършване на предварителен подбор на кандидатите и участниците, разглеждане и оценка на офертите или провеждане на преговори и диалог, включително всички заповеди, с които се изменя или допълва нейният състав;

9. копие или извлечение от регистъра за получените заявления за участие и/или оферти;

10. протокола по чл. 48, ал. 6 от ЗОП, с който получените заявления за участие или офертите се предават на председателя на комисията;
11. обмена на информация между възложителя и други лица или органи във връзка с подготовката и провеждането на процедурата и изпълнението на договора;

12. информация за обжалването на поръчката, включително жалбата, становищата по нея, решенията и определенията на органите, отговорни за обжалването;

13. документите, представени от определения за изпълнител участник преди сключването на договора;

14. документ, който удостоверява връщането на мострите, когато е приложимо;

15. уникалните номера, под които документите са заведени в АОП за осъществяване на контрол, когато е приложимо;

16. доклада по чл. 98 а от ППЗОП..

Чл. 56. Поддържането на досието и съхранението му на етапа, в който работят комисиите по чл. 103, ал. 1 от ЗОП или чл. 97, ал. 1 от ППЗОП, е задължение на председателя на съответната комисия.
Чл. 57. Възложителят създава отделно досие за съхраняване на информацията, свързана с договорите, когато прилага изключенията от закона. 

Глава осма
СЪХРАНЕНИЕ НА ДОКУМЕНТАЦИЯТА ПО ОБЩЕСТВЕНИ ПОРЪЧКИ
Чл. 60.(1) Цялата документация  по подготовката на процедурата се съхранява в централизираната електронна платформа. При необходимост екземпляр от документите  се прилага и в досието към поръчката на хартиен носител.

(2) Досието  на поръчката на хартиен носител се съхранява в стаята на ик. ОП.

   (3) След приключване на работата на комисията, до определяне на изпълнител с решение, съответно прекратяването й, досието по провежданата процедура, което е на хартиен носител, се съхранява в деловодството, освен ако спецификата на поръчката не изисква друго. 

 Чл. 61.(1) Електронните документи в досието на обществената поръчка в ЦАИС се съхраняват в платформата по чл. 39a, ал. 1 за срок 5 години от годината, в която е приключило изпълнението на договора или е прекратено възлагането. След изтичането на този срок те се архивират за срок 5 години в съответствие със Закона за електронното управление.

 (2) Когато възложителят съхранява документи на хартиен носител като част от досиетата по чл. 121, ал. 1 и/или информация по чл. 121, ал. 3, срокът е 5 години от датата на приключване изпълнението на договора или от датата на прекратяване на възлагането.

 (3) Сроковете по ал. 2 могат да бъдат удължени, в случай че това произтича от правила за работа на финансиращи, одитиращи и сертифициращи органи във връзка с предоставянето на средства по проекти и програми от Европейския съюз.

Глава девета

                    ПРОФИЛ НА КУПУВАЧА

Чл. 62.(1)  „МБАЛ-Силистра” АД осигурява неограничен пълен, безплатен и пряк достъп до документите, подлежащи на публикуване съгласно изискванията на ЗОП, чрез Профила на купувача, поддържан в централизираната електронна платформа по чл. 39а, ал. 1 от ЗОП. 

Чл. 63. (1) В профила на купувача се помества и съхранява информация за обществените поръчки с цел осигуряване на публичност и прозрачност относно процеса на тяхното откриване, възлагане, изпълнение и прекратяване.

(2) Информацията за обществените поръчки, публикувана в профила на купувача, трябва да е актуална, достоверна и пълна. Когато поради технически причини или причини, свързани със защита на информацията, не е възможно осигуряване на неограничен, пълен и пряк достъп до нея или до части от нея, то чрез профила на купувача се оповестява начинът, мястото и редът за получаването й.

(3) Достъпът до профила на купувача е свободен и не се обвързва с въвеждането на плащания или други технически условия.

 Чл. 64. Информацията в профила на купувача не може да нарушава приложими ограничения във връзка с обявяване на чувствителна търговска информация и правилата на конкуренцията. 

Чл. 65. (1) Всяка обществена поръчка на стойност по чл. 20, ал. 1-3 и 7 от ЗОП се публикува в Регистъра на обществените поръчки и в профила на купувача и получава уникален номер, който се състои от три части съгласно чл. 14, ал. 1 от ППЗОП. Електронните документи в досието на обществената поръчка се съхраняват в платформата по чл. 39а, ал. 1 от ЗОП за срок 5 години от годината, в която е приключило изпълнението на договора или е прекратено възлагането. След изтичането на този срок те се архивират за срок 5 години в съответствие със Закона за електронното управление.

(2) Платформата поддържа запис за всяка операция, извършена от потребителите, свързана с възлагането на обществени поръчки, включително данни за създаването и обмена на документи, както и за отделните участници в операциите. Записите са доказателствено средство за цялостност и пълнота на информацията в нея, както и за авторството и времето на всяко действие.

Публикуване на информация в профила на купувача
Чл. 66. (1) Администраторът на профила на лечебното заведение в платформата на основание заповед -може да публикува информация в ЦАИС.

(2) Длъжностното лице по ал. 1 може да присъединява към профила на Лечебното заведение други лица, на които предоставя права за извършване на определени действия, включително като администратор, съобразно вътрешната организация „МБАЛ-Силистра” АД. Присъединените лица се регистрират с потребителско име и парола, с което им се създават потребителски профили в рамките на профила на „МБАЛ-Силистра” АД.

(3) Длъжностните лица по ал. 1 и 2 обособяват документите за всяка обществена поръчка в отделна електронна преписка и извършват вписвания/попълват база данни по възлагане и компетентност.

 Чл. 67. (1) „МБАЛ-Силистра” АД осигурява чрез профила на купувача публичност на:

1. информацията по чл. 36 от ЗОП;

2. информацията, свързана с проведени пазарни консултации;

3. друга относима информация във връзка с възлагането на обществени поръчки по преценка на възложителя.

(2) Обменът на документи и съобщения с кандидати, участници и изпълнители на обществени поръчки се осъществява чрез платформата, освен в случаите по чл. 39а, ал. 5 – 7 от ЗОП. Документите и съобщенията се считат за връчени с постъпването им на потребителския профил на лицето, определено за контакт по поръчката, което се удостоверява от платформата чрез електронен времеви печат. 

(3) При публикуване на документите за обществена поръчка се заличава информацията, по отношение на която участниците правомерно са се позовали на конфиденциалност във връзка с наличието на техническа или търговска тайна, единния граждански номер или личния номер на чужденец и подписи на физическите лица, както и друга информация, която е защитена със закон. На мястото на заличената информация се посочва основанието за заличаване.

(4) Заличаването на информация по ал. 3 се извършва от председателя на съответната комисия за провеждане на конкретната процедура.

(5) В регистъра на обществените поръчки и в профила на купувача се публикуват документите по чл. 36а, ал. 1 от ЗОП в следните срокове (с изключение на документите, чиито срокове са определени в закона):

1. решенията по чл. 22, ал. 1, т. 3-8 и 10-12 от ЗОП - в деня на изпращането им на лицата, заявили интерес, на кандидатите или на участниците, а когато не подлежат на изпращане - в тридневен срок от издаването им;

2. поканите по чл. 34, ал. 1 и чл. 191, ал. 1 от ЗОП и чл. 64, ал. 3 от ППЗОП - в деня на изпращането им на определените лица;

3. поканите по чл. 34, ал. 2 от ЗОП - в деня на изпращането им до лицата, които са заявили интерес за участие;

4. протоколите и докладите на комисиите за провеждане на процедурите - в деня на изпращане на съответното решение по чл. 22, ал. 1, т. 4 - 8, 10 и 11 от ЗОП, в зависимост от вида и етапа на процедурата;

5. договорите за обществени поръчки и рамковите споразумения, включително приложенията към тях - в деня на публикуване на обявлението за възлагане на поръчка;

6. договорите за подизпълнение - в 30-дневен срок от получаването им;

7. допълнителните споразумения за изменения на договорите за обществени поръчки и рамковите споразумения - в деня на публикуване на обявлението за изменение на договор за обществена поръчка или на рамково споразумение;

8. становищата на АОП по чл. 232, ал. 8, чл. 233, ал. 4 и чл. 235, ал. 3 от ЗОП - в срок 5 работни дни от получаването им от възложителя;

9. информацията по чл. 44, ал. 3, т. 1 ЗОП - в 5-дневен срок след приключването на пазарните консултации или на подготовката на процедурата;

10. информацията по чл. 193 от ЗОП - в деня на публикуването ѝ в регистъра;

11. разясненията- в зависимост от вида на поръчката в срока по чл.33, ал.2 от ЗОП, съответно чл.180, ал.2 от ЗОП или чл.189 от ЗОП;

12. съобщения за датата, часа и мястото на отваряне на ценовите предложения, изготвени от председателя на комисията - когато офертите не са получени чрез електронни средства, комисията обявява това съобщение в профила на купувача не по-късно от два работни дни преди датата на тяхното отваряне;

13. съобщения до кандидатите или участниците при промяна в датата, часа или мястото за отваряне на заявленията за участие или на офертите - когато заявленията за участие или офертите не са получени чрез електронни средства, уведомлението се публикува на профила на купувача най-малко 48 часа преди новоопределения час;

14. обявяване поименно на лицата, номинирани за членове на журито и за резервни членове, ако не са посочени в обявлението - най-малко 14 дни преди крайния срок за получаване на конкурсните проекти; при подадени основателни възражения в 3-дневен срок възложителят заменя съответния номиниран за член или за резервен член на журито и окончателният поименен състав се обявява най-късно до крайния срок за получаване на конкурсните проекти.

Чл. 68. (1) Отговорните лица съблюдават и спазват подхода при броенето на дни, когато сроковете са определени в дни, и изтичането на сроковете съгласно чл. 28 от ППЗОП. Те публикуват своевременно документи/ информации съобразно тези срокове.

(2) Длъжностните лица по предходната алинея отговарят за предоставянето на коректна информация.

(3) В случай на непланирано прекъсване на функционирането на платформата или на отделна нейна функционалност по отношение на информацията в профила на купувача, изтичането на сроковете се отчита съгласно чл. 9е от ППЗОП.

ОБЩИ ПОЛОЖЕНИЯ ПРИ ИЗПОЛЗВАНЕ НА ЕЛЕКТРОННАТА ПЛАТФОРМА - ЦАИС ЕОП

Общи положения

Чл. 69  В съответствие с разпоредбите на  чл. 39 а, ал. 1 от ЗОП, възложителят възлага обществени поръчки/способи за възлагане чрез използване на електронна платформа – ЦАИС ЕОП.

Чл.70  (1) Обменът на документи и съобщения с кандидати, участници и изпълнители на обществени поръчки се осъществява чрез ЦАИС ЕОП, освен в случаите на изключение по ЗОП.


(2) Потребителите –служители на профила на МБАЛ- Силистра АД са задължени да следят профилите си в нея за наличието на съобщения и документи.

Чл.71  (1) Потребителите-служители на профила на МБАЛ- Силистра АД, в зависимост от определената им роля при работа с платформата, се идентифицират със своето потребителско име и парола.


(2) Лицата по ал. 1 не предоставят своето потребителско име и парола на други лица.


(3) При необходимост от използване на КЕП в платформата, лицата по ал. 1 са задължени да го добавят в профила на МБАЛ- Силистра АД.
Роли, права и отговорности при използване на ЦАИС ЕОП

Чл.72  Възложителят в качеството си на потребител в профила на МБАЛ- Силистра АД, е Изпълнителния Директор на болницата  или упълномощеното от него лице. При регистрирането в платформата получава по право всички права в нея.

Чл. 73 (1) Администратора/ите в профила на МБАЛ- Силистра АД се определят от Възложителя със заповед.


(2) Администратора/ите в профила на МБАЛ- Силистра АД има/т следните правомощия:


1. Има по подразбиране всички права от платформата от всички раздели.


    2. Одобрява и присъединява към профила на болницата други лица, на които предоставя права за извършване на определени действия. 


 3. Задава, ограничава и отнема права на останалите потребители – служители, в зависимост от определените им роли в профила на общината.


  4. Администрира профила на организацията, като управлява определените функционалности в платформата. 


  (5) Прекратяване правата на администратор се извършва от друг администратор, след заповед от Изпълнителен Директор. Когато това е невъзможно, то се извършва писмено искане от възложителя до АОП по реда описан в чл. 9ж, ал. 5 от ППЗОП.

Чл. 74 (1) Освен автоматично заложените от платформата роли, нова роля със заложени права в нея в профила на МБАЛ- Силистра АД се създава от администратора след заповед на възложителя, в която се описва наименованието й и кои ще са заложените в нея права.


(2) Създадените роли в ЦАИС ЕОП по предходната алинея се премахват от администратора след разпореждане на възложителя със заповед.

Чл.75  Потребители – служители в профила на МБАЛ- Силистра АД на трудово или служебно правоотношение се определят в роля от администратора.

Чл. 76  Други потребители – служители в профила на МБАЛ- Силистра АД, които не са на трудово или служебно правоотношение, като членове на оценителни комисии, одитори и др., след присъединяване в профила, получават правата си за работа в профила в зависимост от качеството, в което я достъпват и възложените им задачи, като правата се разрешават от администратора за всеки конкретен случай.

Използване на функционалностите на платформата
Чл. 77 (1) Възложителят използва платформата при:


1. подготовка на решения, обявления, обяви за събиране на оферти и покани до определени лица;


2. публикуване на документите по чл. 36, ал. 1 от ЗОП;


3. изпращане на покани;


4. искане и предоставяне на разяснения;


5. подаване на заявления за участие, оферти и конкурсни проекти;


6. връчване на решенията на възложителите в случаите, определени в закона;


7. обмен на информация и документи във връзка с разглеждане на заявления за участие, оферти и конкурсни проекти.


(2) Възложителят може да използва платформата и при планиране, подбор на кандидати или участници, оценяване на офертите, сключване на договора, подготовка и подаване на заявки по договори, подаване и приемане на електронни фактури, и в други случаи съобразно възможностите, които тя предоставя.


(3) При избор на една или повече възможност/и по ал. 2, той изрично се разпорежда по подходящ начин.                           
ПРЕХОДНИ И ЗАКЛЮЧИТЕЛНИ РАЗПОРЕДБИ

   § 1. Тези вътрешни правила са приети на основание чл. 244, ал. 1 от ЗОП .

§ 2. Вътрешните правила се прилагат от 01.01.2024 год. с изключение на изрично посочените текстове и отменят досегашните вътрешни правила.
